|  |  |  |  |
| --- | --- | --- | --- |
| ujmegye | Hajdú-Bihar Vármegye Önkormányzatának  Közgyűlése | | |
| **KÖZGYŰLÉSI ELŐTERJESZTÉS** | | **4.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Hajdú-Bihar Vármegye Önkormányzata 2023. évi költségvetési rendeletének módosítása |
| **Melléklet:** | (Rendelet-tervezet mellékletei)  1. összevont költségvetési mérleg  2. önkormányzat költségvetési mérlege  3. önkormányzati hivatal költségvetési mérlege  4. európai uniós forrásból finanszírozott támogatással megvalósuló projektek bevételei és kiadásai  5. európai uniós forrásból finanszírozott támogatással megvalósuló projektek kiadásai – részletes költségvetés  6. önként vállalt feladatok  7. működési célú támogatások államháztartáson belülre és kívülre  8. beruházások, felújítások kiadásai beruházásonként |
| **Készítette:** | Már Norbert |
| **Véleményező bizottságok:** | a közgyűlés bizottságai |

**Tisztelt Közgyűlés!**

A Magyarország helyi önkormányzatairól szóló 2011. évi CLXXXIX. törvény, illetve az államháztartásról szóló 2011. évi CXCV. törvény (továbbiakban: Áht.) felhatalmazása alapján Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet módosítását a következők szerint javaslom:

1. **Az Önkormányzat költségvetését érintő módosítás**

(a rendelettervezet 2. melléklete)

**1.** Hajdú-Bihar Vármegye Önkormányzata minden év november 22-én, ünnepi közgyűlés keretében tartja meg a Vármegye Napját. Az önkormányzat 2023. évi költségvetése jelenleg nem tartalmazza a szükséges fedezetet, ezért ennek biztosítása érdekében a kiadási előirányzatok közötti átcsoportosítás szükséges az alábbiak szerint:

* Egyéb működési célú kiadások (K5 rovat, általános tartalék) - 6 580 842 Ft

**Elismerésekkel, kitüntetésekkel járó pénzjutalom** önként vállalt feladat vonatkozásában:

* Személyi juttatások (K1 rovat) 700 000 Ft
* Munkaadókat terhelő járulékok (K2 rovat) 91 000 Ft
* Egyéb működési célú kiadások (K5 rovat) 210 000 Ft

**Vármegye Napja rendezvény** önként vállalt feladat vonatkozásában:

* Személyi juttatások (K1 rovat) 3 452 630 Ft
* Munkaadókat terhelő járulékok (K2 rovat) 1 197 842 Ft
* Dologi kiadások (K3 rovat) 929 370 Ft

**2.** A hatékony és gördülékeny pályázati feladatellátás szükségessé tette az alábbi pályázatok költségvetésének módosítását, kiemelt előirányzatai közötti átcsoportosítását, ezért két közgyűlési ülés között 2023. július közepén elnöki hatáskörben sor került az önkormányzat (és a hivatal) költségvetésének módosítására. A módosítás során előirányzatosításra kerültek a költségvetésben még nem szereplő működési bevételek, illetve a Belügyminisztériumtól kapott energia-áremelkedés miatti többletköltség támogatás bevétele is. A 74/2023. (VII. 13.) elnöki határozat alapján végrehajtott előirányzat módosítást, kiemelt előirányzatok közötti átcsoportosítást a költségvetési rendeleten át kell vezetni az alábbiaknak megfelelően:

|  |  |  |  |  |
| --- | --- | --- | --- | --- |
|  |  |  |  | **(Ft)** |
| **Feladat megnevezése** | | **Kiemelt előirányzat (Rovat)** | | **Összeg** |
| **1.** | **Belügyminisztérium - Energia-áremelkedés miatti többletköltség támogatása** | Működési célú támogatások áh-n belülről | B1 | **21 000 000** |
| Finanszírozási kiadás (intézményfinansz.) | K9 | **21 000 000** |
| **2.** | **OUR WAY pályázat** | Működési célú átvett pénzeszközök | B6 | **2 678 978** |
| Egyéb működési célú kiadások (általános tartalék) | K5 | **2 678 978** |
| **3.** | **Teremhasznosítás bevétele, munkáltatói kölcsön visszatérülése** | Működési bevételek | B4 | **529 600** |
| Működési célú átvett pénzeszközök | B6 | **325 901** |
| Dologi kiadások | K3 | **855 501** |
| **4.** | **SYSTOUR pályázat** | Személyi juttatások | K1 | **1 000 000** |
| Dologi kiadások | K3 | **-1 000 000** |
| **5.** | **Hajdú hagyományok nyomában pályázat** | Személyi juttatások | K1 | **100 000 000** |
| Finanszírozási kiadás (intézményfinansz.) | K9 | **6 539 068** |
| Dologi kiadások | K3 | **-106 539 068** |
| **6.** | **Magyar Szürkék Útja pályázat** | Finanszírozási kiadás (intézményfinansz.) | K9 | **3 923 689** |
| Dologi kiadások | K3 | **-3 923 689** |
| **7.** | **Együtt, közösségben Hajdú-Biharban pályázat** | Finanszírozási kiadás (intézményfinansz.) | K9 | **8 706 083** |
| Dologi kiadások | K3 | **-8 706 083** |
| **8.** | **EFOP-1.5.3 Berettyóújfalu pályázat** | Egyéb működési célú kiadások (fel nem használt támogatás visszautalása) | K5 | **75 200** |
| Egyéb működési célú kiadások (általános tartalék) | K5 | **-75 200** |
| **9.** | **EFOP-1.5.3 Püspökladány pályázat** | Egyéb működési célú kiadások (fel nem használt támogatás visszautalása) | K5 | **19 099** |
| Egyéb működési célú kiadások (általános tartalék) | K5 | **-19 099** |

**3.** Az önkormányzat 2023. évi költségvetésének elnöki hatáskörben történő módosítását követően eltelt időszak pályázati megvalósításai, elszámolásai szükségessé teszik az előirányzatok módosítását, egyes kiadási előirányzatok közötti átcsoportosítást a következők szerint:

Magyar Szürkék Útja pályázat vonatkozásában:

* Dologi kiadások (K3 rovat) - 226 000 Ft
* Személyi juttatások (K1 rovat) 200 000 Ft
* Munkaadókat terhelő járulékok (K2 rovat) 26 000 Ft

Együtt, közösségben Hajdú-Biharban pályázat vonatkozásában:

* Dologi kiadások (K3 rovat) - 10 000 000 Ft
* Személyi juttatások (K1 rovat) 10 000 000 Ft

2021-27 tervezés előkészítése pályázat vonatkozásában:

* Dologi kiadások (K3 rovat) - 1 385 488 Ft
* Finanszírozási kiadások (K9 rovat, irányító szervi támogatás) 1 385 488 Ft

Agrárminisztérium – „Megyénk kincsei” című pályázat vonatkozásában:

* Dologi kiadások (K3 rovat) - 78 434 Ft
* Munkaadókat terhelő járulékok (K2 rovat) - 28 610 Ft
* Személyi juttatások (K1 rovat) 107 044 Ft

Aktív- és Ökoturisztikai Fejlesztési Központ NKft. - "A térségi jelentőségű kerékpárutak tervezése - Hajdú-Bihar Megye" pályázat vonatkozásában:

* Dologi kiadások (K3 rovat) - 273 488 Ft
* Egyéb működési célú kiadások

(K5 rovat, fel nem használt támogatás visszautalása) 273 488 Ft

Bethlen Gábor Alapkezelő - "Nemzetköziesedés - Hajdú-Bihar és Hargita megye önkormányzatai együttműködési területeinek bővítése" pályázat vonatkozásában:

* Dologi kiadások (K3 rovat) - 16 061 Ft
* Egyéb működési célú kiadások

(K5 rovat, fel nem használt támogatás visszautalása) 16 061 Ft

**4.** Az előző napirendi pont keretében tárgyalt, a közszolgálati dolgozókat megillető juttatásokól, támogatásokról szóló önkormányzati rendelet megalkotása lehetővé teszi a költségvetési rendeletben szereplő nettó 400.000 Ft cafetéria juttatáson felül további nettó 250.000 Ft béren kívüli juttatás biztosítását kedvezményes adózás (28 %) mellett. Az ehhez szükséges fedezetnek a költségvetésben is rendelkezésre kell állnia, mely az alábbi előirányzat átcsoportosítással biztosítható:

* Dologi kiadások (K3 rovat) - 960 000 Ft
* Személyi juttatások (K1 rovat) 750 000 Ft
* Munkaadókat terhelő járulékok (K2 rovat) 210 000 Ft

1. **Az Önkormányzati Hivatal költségvetését érintő módosítás**

(a rendelettervezet 3. melléklete)

**5.** A 74/2023. (VII. 13.) elnöki határozat alapján végrehajtott előirányzat módosítás, kiemelt előirányzatok közötti átcsoportosítás az önkormányzati hivatal költségvetését is érintette az alábbiak szerint:

|  |  |  |  |  |
| --- | --- | --- | --- | --- |
|  |  |  |  | **(Ft)** |
| **Feladat megnevezése** | | **Kiemelt előirányzat (Rovat)** | | **Összeg** |
| **10.** | **Önkormányzattól átvett, belügyminisztériumtól kapott támogatás (energia-áremelkedés miatti többletköltségek finanszírozására)** | Finanszírozási bevétel (intézményfinansz.) | B8 | **21 000 000** |
| Dologi kiadások | K3 | **21 000 000** |
| **11.** | **Magyar Szürkék Útja pályázat** | Finanszírozási bevétel (intézményfinansz.) | B8 | **3 923 689** |
| Személyi juttatások | K1 | **3 445 226** |
| Munkaadókat terhelő járulékok | K2 | **478 463** |
| **12.** | **Hajdú hagyományok nyomában pályázat** | Finanszírozási bevétel (intézményfinansz.) | B8 | **6 539 068** |
| Személyi juttatások | K1 | **5 608 850** |
| Munkaadókat terhelő járulékok | K2 | **930 218** |
| **13.** | **Együtt, közösségben Hajdú-Biharban pályázat** | Finanszírozási bevétel (intézményfinansz.) | B8 | **8 706 083** |
| Személyi juttatások | K1 | **7 683 638** |
| Munkaadókat terhelő járulékok | K2 | **1 022 445** |

**6.** Az önkormányzat költségvetésének 3. pont szerinti módosítása érinti az önkormányzati hivatal költségvetését is a 2021-27 tervezés előkészítése pályázat vonatkozásában, mely során az alábbi bevételi és kiadási előirányzatok növelése és csökkentése szükséges:

* Finanszírozási bevétel (B8 rovat, intézményfinanszírozás) 1 385 488 Ft
* Dologi kiadások (K3 rovat) - 3 000 000 Ft
* Személyi juttatások (K1 rovat) 2 296 467 Ft
* Munkaadókat terhelő járulékok (K2 rovat) 361 021 Ft
* Beruházások (K6 rovat, mobiltelefon beszerzés) 1 728 000 Ft

**7.** Az önkormányzat költségvetését érintő módosítás 4. pontjában említett plusz béren kívüli juttatás fedezetét – figyelembe véve az egyes pályázatok költségvetésében a megfelelő rovaton már rendelkezésre álló fedezet összegét – a hivatal költségvetésében is biztosítani kell az alábbi kiemelt előirányzatok közötti átcsoportosítással:

* Dologi kiadások (K3 rovat) - 3 328 000 Ft
* Személyi juttatások (K1 rovat) 2 600 000 Ft
* Munkaadókat terhelő járulékok (K2 rovat) 728 000 Ft

Fentieket összegezve az előterjesztett rendeletmódosítás alkalmával az önkormányzatnál összesen **24 534 479 Ft**-tal, az önkormányzati hivatalnál összesen **41 554 328 Ft**-tal, az önkormányzat összevont adatait tekintve mindösszesen **24 534 479 Ft**-tal nő a bevételek és a kiadások összege.

Az előterjesztés egyben a rendelet-tervezet indokolása is.

Előzetes hatásvizsgálat

a jogalkotásról szóló 2010. évi CXXX. törvény 17.§ (1) bekezdése alapján

a Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet módosításáról

szóló .../2023. (……) önkormányzati rendelettervezethez

|  |  |
| --- | --- |
| **Társadalmi hatás:** | A Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló  4/2023. (IV. 3.) önkormányzati rendelet  23. § (2) bekezdés b) pontja alapján a rendelettervezetet nem kell társadalmi egyeztetésre bocsátani. |
| **Gazdasági hatás:** | Nem releváns. |
| **Költségvetési hatás:** | A rendelet-tervezeten átvezetésre kerülő előirányzatokkal a központi költségvetésből biztosított támogatások, uniós pályázatok előirányzatosítása, átcsoportosítása történik meg. |
| **Környezeti, egészségi következmény:** | Nem releváns. |
| **Adminisztratív terheket befolyásoló hatás:** | Nem releváns. |
| **Egyéb hatás:** | Nem releváns. |
| **Megalkotás szükségessége:** | A 2023. évi költségvetési rendelet megalkotását követően jelentkező bevételek beépítése a szükséges kiemelt előirányzatok javára és terhére a zökkenőmentes feladatellátáshoz szükséges gazdálkodás biztosítása érdekében. |
| **Megalkotás elmaradása esetén várható következmény:** | Gazdálkodási szabálytalanság, illetve jogszabálysértés. |
| **Alkalmazásához szükséges feltétel:** | * **személyi:** biztosított * **szervezeti:** biztosított * **tárgyi:** biztosított * **pénzügyi:** biztosított |

Kérem a közgyűlést a rendelet-tervezet elfogadására.

Debrecen, 2023. szeptember 22.

**Pajna Zoltán**

**elnök**

Az előterjesztés a törvényességi követelményeknek megfelel:

Dr. Dobi Csaba

jegyző

**Hajdú-Bihar Vármegye Önkormányzata Közgyűlésének**

**…./2023. (….) önkormányzati rendelete**

**Hajdú-Bihar Vármegye Önkormányzata 2023. évi költségvetéséről szóló**

**3/2023. (II. 27.) önkormányzati rendelet módosításáról**

Hajdú-Bihar Vármegye Önkormányzata Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 5. mellékletében meghatározott véleményezési jogkörében eljáró, Fejlesztési, Tervezési és Stratégiai Bizottság, Jogi, Ügyrendi és Társadalmi Kapcsolatok Bizottsága, valamint a Pénzügyi Bizottság véleményének kikérésével a következőket rendeli el:

**1. §** A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 1. §-a helyébe a következő rendelkezés lép:

**„1. §** (1) Az önkormányzat közgyűlése (továbbiakban: Közgyűlés) az önkormányzat 2023. évi költségvetését 1.014.308.167 forint költségvetési bevétellel és 1.774.088.323 forint költségvetési kiadással hagyja jóvá.

(2) A Közgyűlés megállapítja, hogy a költségvetési bevételek és kiadások egyenlege 759.780.156 forint hiány. A költségvetési hiány összegéből 517.990.130 forint a működési költségvetés, 241.790.026 forint a felhalmozási költségvetés hiánya.

(3) A Közgyűlés a költségvetési hiányt belső forrásból, 759.780.156 forint maradvány igénybevételével finanszírozza, az e célt szolgáló finanszírozási bevételek összege 759.780.156 forint.

(4) A Közgyűlés megállapítja, hogy a finanszírozási kiadások összege 12.444.000 forint, amelyet maradvány igénybevételével finanszíroz.

(5) A Közgyűlés a (3) és (4) bekezdésben rögzítettekre tekintettel a finanszírozási bevételek összegét 772.224.156 forintban állapítja meg.”

**2. §** (1) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 2. § (1) bekezdés a)-c) pontjai helyébe a következő rendelkezések lépnek:

*(Az önkormányzat működési költségvetése:)*

„a) működési költségvetési bevételek mindösszesen: 1.011.644.167 forint

b) működési költségvetési kiadások mindösszesen: 1.529.634.297 forint

c) működési költségvetési egyenleg (hiány): -517.990.130 forint „

(2) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 2. § (2) bekezdés b)-c) pontjai helyébe a következő rendelkezések lépnek:

*(Az önkormányzat felhalmozási költségvetése:)*

„ b) felhalmozási költségvetési kiadások mindösszesen: 244.454.026 forint

c) felhalmozási költségvetési egyenleg (hiány): -241.790.026 forint ”

(3) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 2. § (7) bekezdése helyébe a következő rendelkezés lép:

„(7) A Közgyűlés a Hajdú-Bihar Vármegyei Önkormányzati Hivatal részére 421.511.585 forint irányító szervi támogatást (intézményfinanszírozás) biztosít.”

(4) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 2. § (8) bekezdése helyébe a következő rendelkezés lép:

„(8) A Közgyűlés a 2023. évi költségvetésben 47.883.782 forint általános tartalékot, valamint 102.500.000 forint céltartalékot különít el. A céltartalékból:

a) 30.000.000 forint a Foglalkoztatási Paktum Plusz pályázat következő években felmerülő kiadásainak fedezetét,

b) 10.000.000 forint a nemzetközi pályázatok következő években felmerülő önerő fedezetét,

c) 30.000.000 forint a 2023. évben induló nemzetközi pályázatok finanszírozását,

d) 2.500.000 forint az új (benyújtás előtt, vagy elbírálás alatt lévő) pályázatok önerő fedezetét,

e) 5.000.000 forint a devizaárfolyam változásából eredő kockázatok fedezetét,

f) 25.000.000 forint a humánerőforrás biztosítás fedezetét szolgálja.”

(5) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 2. § (11) bekezdése helyébe a következő rendelkezés lép:

„(11) A Közgyűlés a 2023. évi költségvetésben 87.851.658 forint működési célú támogatást állapít meg a rendelet 8. melléklete szerint.”

**3. §** A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 3. § (1) bekezdése helyébe a következő rendelkezés lép:

„(1) A Közgyűlés az önkormányzati hivatal 2023. évi költségvetési bevételeit 34.938.660 forintban, költségvetési kiadásait 475.935.780 forintban határozza meg. A költségvetés egyenlege 440.997.120 forint hiány, amelyet 19.485.535 forint maradvány igénybevételével, valamint 421.511.585 forint irányító szervi támogatással finanszíroz a rendelet 3. melléklete szerint.”

**4. §** (1) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 4. § (5) bekezdése helyébe a következő rendelkezés lép:

„(5) A Közgyűlés 2023. évben a cafetéria-juttatás mértékét 512.000 forint/fő/év összegben, a Hajdú-Bihar Vármegyei Önkormányzati Hivatalnál foglalkoztatott közszolgálati dolgozókat, valamint a Hajdú-Bihar Vármegye Önkormányzata Közgyűlése foglalkoztatási jogviszonyban álló tisztségviselőit megillető juttatásokról, támogatásokról szóló önkormányzati rendelet 3. § (1) bekezdésének bf) alpontjában meghatározott juttatás mértékét 320.000 forint/fő/év összegben állapítja meg. A juttatás éves összege biztosít fedezetet az egyes juttatásokhoz kapcsolódó, a juttatást teljesítő munkáltatót terhelő közterhek megfizetésére is.”

(2) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 4. § (7) bekezdése helyébe a következő rendelkezés lép:

„(7) A Közgyűlés a kitüntető díjak alapításáról és adományozásáról szóló 2/2023. (II. 27.) önkormányzati rendeletével alapított, az egyéneknek és a közösségeknek adományozható kitüntető díjakhoz kapcsolódó pénzjutalom bruttó összegét díjazottanként a következő összegben állapítja meg:

1. Hajdú-Bihar Vármegye Önkormányzatának Bocskai István-díja 0 Ft/fő
2. Hajdú-Bihar Vármegye Önkormányzatának Kölcsey Ferenc-díja 70.000 Ft/fő
3. Hajdú-Bihar Vármegye Önkormányzatának Maróthi György-díja 70.000 Ft/fő
4. Hajdú-Bihar Vármegye Önkormányzatának Arany Sándor-díja 0 Ft/fő
5. Hajdú-Bihar Vármegye Önkormányzatának Kovács Pál-díja 70.000 Ft/fő
6. Hajdú-Bihar Vármegye Önkormányzatának

az Év Civil Szervezete díja 70.000 Ft/szervezet

1. Hajdú-Bihar Vármegye Önkormányzatának Emlékérme

„Hajdú-Bihar Vármegye Rendőre” 100.000 Ft/fő.”

(3) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 4. §-a a következő (8) bekezdéssel egészül ki:

„(8) A Közgyűlés az önkormányzat költségvetésében a (7) bekezdés b) és e) pont vonatkozásában 4 – 4 fő részére, a c) pont vonatkozásában 2 fő részére, az f) pont vonatkozásában 3 szervezet részére, a g) pont vonatkozásában 1 fő részére biztosít fedezetet a vonatkozó adókkal, járulékokkal együtt.”

**5. §** (1) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 1. melléklete helyébe az 1. melléklet lép.

(2) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 2. melléklete helyébe a 2. melléklet lép.

(3) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 3. melléklete helyébe a 3. melléklet lép.

(4) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 4. melléklete helyébe a 4. melléklet lép.

(6) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 6. melléklete helyébe a 5. melléklet lép.

(7) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 7. melléklete helyébe a 6. melléklet lép.

(8) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 8. melléklete helyébe a 7. melléklet lép.

(9) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 9. melléklete helyébe a 8. melléklet lép.

**6. §** Ez a rendelet a kihirdetését követő napon lép hatályba.

|  |  |
| --- | --- |
| **Dr. Dobi Csaba** | **Pajna Zoltán** |
| **jegyző** | **a vármegyei közgyűlés elnöke** |